Վկային հարցաքննության կանչելու, վկային հարցաքննելու ընթացակարգերը հստակ սահմանազատված են քրեական դատավարության օրենսգրքով, տեսակապով, տեսազանգով, որեւէ այլ եղանակով հարցաքննելու հնարավորություն օրենսգիրքը չի նախատեսում: Այս մասին լրագրողների հետ զրույցում ասաց ՀՔԾ պետ Սասուն Խաչատրյանը՝ անդրադառնալով ՀՀ երկրորդ նախագահ Ռոբերտ Քոչարյանին հարցաքննության հրավիրելուն: Նա ասաց. «Կսպասենք մինչեւ ամսի քսանհինգը»: